لە ڕوونكردنەوەكەدا ئاماژە بەوەیش كراوە: لە سۆنگەی ھەستكردن بە بەرپرسیارەتی و مامەڵەكردن وەك دامەزراوەیەكی یاسایی لە ھەرێمی كوردستان، پزیشكانی خۆشەویست دڵنیا دەكەینەوە كە ماندووبوون و ھەڵوێستیان بۆ داواكردنی سادەترین مافی خۆیان و پابەندبوونی زۆربەیان بە بەیاننامەی سەندیكاوە، جێگای خۆی گرت و بە گوێرەی وەڵامی حكوومەت بەشێكی زۆری كێشەی مووچەكانمان چارە دەكرێن، بۆیە وەكوو سەندیكا بەوپەڕی دڵسۆزییەوە چاودێریی ئەو ھەوڵانە دەكەین و بە ھەنگاوێكی ئەرێنی دادەنێن و سەندیكایش بەردەوام لایەنی داكۆكیكار و پشتگیریكار دەبێت لە مافەكانی پزیشكان.